**ОБЩИНСКА ИЗБИРАТЕЛНА КОМИСИЯ - КАРНОБАТ**

**П Р О Т О К О Л**

**№ 37-МИ**

На 03 ноември 2019 г. се проведе заседание на Общинската избирателна комисия при следния ДНЕВЕН РЕД

1. Разглеждане на жалби и сигнали.

Присъстваха: Минка Андреева Колева, Мелек Съдика Шериф, Радка Маринова Петрова, Светла Иванова Железчева, Зоя Колева Чанкова, Пенка Бенчева Недялкова, Йорданка Петкова Милкова, Гергана Христова Иванова, Маргарит Василев Илиев, Ганка Тодорова Димитрова и Янка Божанова Мичева

Заседанието бе открито в 7,00 ч. и председателствано от Минка Колева– председател на комисията.

**По т. 1 от дневния ред** докладва Минка Колева.

На електронната поща на ОИК Карнобат е постъпил сигнал от Атанас Щерев Янакиев, в който са изложени твърдения за нарушения в деня на размисъл в с. Невестино. В сигнала е посочено: „*На 02.11.2019 г. в цялото село „отсъмнахме с разлепени плакати – „Избираш Красимир, получаваш Щерю”.*, като лицето подало сигнала припознава във второто име баща си, а в първото единия от кандидатите за кмет. Твърди се още, че Дянко Ненчев – другият кандидат за кмет е инициатор на тези накърняващи името и достойнството на семейството на подалия сигнала. Приложен е и снимков материал.

По повод сигнала членове на ОИК – Минка Колева и Светла Железчева извършиха проверка на място и не констатираха разлепени агитационни материали, неотговарящи на изискванията на чл.183 от ИК, както и не се установи провеждане на агитация под каквато и да е форма. Не е установен контакт с лицето, подало сигнала.

След направените обсъждания се премина към гласуване.

|  |  |  |
| --- | --- | --- |
| Име, презиме, фамилия | ЗА | ПРОТИВ |
| Минка Андреева Колева | за |  |
| Мелек Съдика Шериф | за |  |
| Радка Маринова Петрова | за |  |
| Светла Иванова Железчева | за |  |
| Зоя Колева Чанкова | за |  |
| Пенка Бенчева Недялкова | за |  |
| Йорданка Петкова Милкова | за |  |
| Гергана Христова Иванова | за |  |
| Маргарит Василев Илиев | за |  |
| Ганка Тодорова Димитрова | за |  |
| Янка Божанова Мичева | за |  |

След проведеното поименно гласуване с 11 гласа „за“, “, и на основание чл. 87, ал. 1, т. 20 от Изборния кодекс, Общинска избирателна комисия Карнобат, прие

**Р Е Ш Е Н И Е**

**№ 167-МИ**

Остава без уважение сигнала, подаден от Атанас Щерев Янакиев.

Решението може да бъде обжалвано пред ЦИК чрез ОИК- Карнобат в тридневен срок от обявяването му, на основание чл. 88 от Изборния кодекс.

Във връзка с постъпил е сигнал от председателя на секционна избирателна комисия № 020900039 Димка Георгиева Велкова за проблем с печата, предаден на секционната избирателна комисия, на основание чл.87, ал.1, т.1 и т.20 Общинската избирателна комисия – Карнобат прие

Р Е Ш Е Н И Е

№ 168-МИ

Подменя печата на секционната избирателна комисия, поради констатиран дефект.

За предаването на печата да се състави протокол.

В ОИК Карнобат в 11,40 часа на 03.11.2019 г. е постъпила жалба вх. 7-Ж от Аспарух Данчев Иванов – председател на ОбС БСП. В жалбата са изложени твърдения за извършено нарушение в СИК № 55 – неправомерна агитация от кмета на с. Венец – Веселина Дякова.

При извършената от ОИК проверка в секция № 0209000055, членовете на СИК – Янка Иванова Неделчева , Панайот Тончев Панайотов, Златко Ненчев Стоянов, Руска Великова Атанасова, Анка Димова Георгиева, Бонка Емилиянова Тодорова, Пенка Лазарова Димитрова, застъпници и представители не потвърдиха твърденията, изложени в жалбата, за извършване на агитация от Веселина Дякова. Същите потвърдиха, че лицето е било в секционната комисия и е отстранено, като никой от присъстващите не е чул Веселина Дякова да извършва агитация в избирателната секция.

След направените обсъждания се премина към гласуване.

|  |  |  |
| --- | --- | --- |
| Име, презиме, фамилия | ЗА | ПРОТИВ |
| Минка Андреева Колева | за |  |
| Мелек Съдика Шериф | за |  |
| Радка Маринова Петрова | за |  |
| Светла Иванова Железчева | за |  |
| Зоя Колева Чанкова | за |  |
| Пенка Бенчева Недялкова | за |  |
| Йорданка Петкова Милкова | за |  |
| Гергана Христова Иванова | за |  |
| Маргарит Василев Илиев | за |  |
| Ганка Тодорова Димитрова | за |  |
| Янка Божанова Мичева | за |  |

След проведеното поименно гласуване с 11 гласа „за“, “, и на основание чл. 87, ал. 1, т. 20 от Изборния кодекс, Общинска избирателна комисия Карнобат, прие

**Р Е Ш Е Н И Е**

**№ 169-МИ**

Оставя без уважение жалбата, подадена от Аспарух Данчев Иванов.

Решението може да бъде обжалвано пред ЦИК чрез ОИК- Карнобат в тридневен срок от обявяването му, на основание чл. 88 от Изборния кодекс.

През деня бяха приети и сигнали относно неправилни действия на СИК или присъствие на лица пред сградите, в които се помещават СИК, които сигнали бяха проверени от ОИК, но не се констатираха нарушения на ИК. Дадени бяха съответни указания на СИК.

Поради изчерпване на дневния ред заседанието се закри.

ПРЕДСЕДАТЕЛ: СЕКРЕТАР:

Минка Колева …………………… Светла Железчева …………….